# Aleksandr Taràssov

Aleksandr Taràssov (rus: Александр Николаевич Тарасов) (Moscou, 8 de març de 1958), nom complet amb patronímic Aleksandr Nikolàievitx Taràssov (rus: Алекса́ндр Никола́евич Тара́сов, és un sociòleg, politòleg, culturòleg, publicista, escriptor i filòsof rus i soviètic. Fins a principis del segle xxi es va referir a si mateix com un postmarxista al costat d'István Mészáros i una sèrie de filòsofs marxistes iugoslaus que pertanyien a l'escola de la praxi i van emigrar a Londres. Atès que al segle xxi el terme postmarxisme ha estat apropiat per Ernesto Laclau, Chantal Mouffe i els seus seguidors, Aleksandr Taràssov (juntament amb el ja esmentat István Mészáros i els filòsofs iugoslaus) ha deixat de referir-se a si mateix com a postmarxista.

## Activitat política primerenca i arrest

El desembre del 1972 - gener del 1973, junt amb Vassili Minorski, Taràssov va fundar un grup clandestí radical d'extrema esquerra anomenat Partit dels nous comunistes (PNC) (rus: Партия новых коммунистов (ПНК) Pàrtia nóvikh kommunistov (PNK)), i es va convertir en líder informal del grup en l'estiu de 1973. El 1974 el PNC es va fusionar amb un altre grup d'esquerra radical clandestí anomenada "Escola d'esquerra" (rus: Левая школа Lévaia shkola) per formar el Partit Neocomunista de la Unió Soviètica (PNCUS) (Неокоммунистическая партия Советского Союза (НКПСС) Neokommunistitxéskaia pàrtia Sovétskogo Sóiuza (NKPSS)). Taràssov es va convertir en un dels líders i teòrics del PNCUS, i escrigué el programa del partit, els "Principis del neocomunisme" (rus: Принципы неокоммунизма Printsipi neokommunizma) el 1974. El KGB el va arrestar el 1975. Després de la detenció preventiva i una estada d'un any a un hospital psiquiàtric especial, fou alliberat perquè el cas del PNCUS mai va ser portat a judici. A l'hospital psiquiàtric Taràssov va ser sotmès a un tracte cruel i de facto a tortura (cops, teràpia electroconvulsiva, hipoglucèmia induïda, injecció de grans dosis de neurolèptics) la qual cosa li ha comportat trastorns somàtics greus que A. Taràssov ha patit des del seu alliberament, com ara malalties somàtiques (hipertensió, espondiloartritis anquilosant, malalties del fetge i pàncrees) que l'han deixat de fet discapacitat. Després del seu alliberament, Taràssov va participar en la restauració del PNCUS, que va dirigir fins a la seva pròpia autodissolució el gener de 1985. En 1988 va ser examinat per dues comissions psiquiàtriques de l'estat i es va trobar que estava completament sa mentalment parlant. (vegeu també: psiquiatria repressiva a la Unió Soviètica)

## Educació i carrera

Taràssov ha canviat diverses vegades de feina: ha treballat com a delineant; ajudant de laboratori en un institut de disseny; vigilant de cementiri al Cementiri de Vagànkovo (Moscou); maquinista, mecànic per a la reparació d'equips de caldera; bibliotecari; editor; paramèdic; operador de caldera de gas; comptable al magatzem central de la planta de processament de carn Mikoian; operador de taula de llums al Teatre Hermitage de Moscou (situat al Jardí l'Hermitage de Moscou); investigador associat al Centre d'Anàlisi Científic (Acadèmia de Ciències de Rússia); professor universitari; consultor del Ministeri d'Educació i Ciència; columnista polític; expert en informació del Centre d'Investigació "Panorama" i el Comitè de Drets Humans de Moscou, etc. Va obtenir un grau en economia per l'Institut d'Aprenentatge de Finances i Economia de Rússia i en història (iniciat a la Universitat Estatal Pedagògica de Moscou i finalitzat a la Universitat Estatal de Moscou). Quan va començar la perestroika, es va professionalitzar ràpidament com a sociòleg i politòleg.

## Activitat literària i editorial

El 1984 Taràssov va començar a publicar les seves obres (sota un pseudònim) a l'URSS ("samizdat") i a la premsa estrangera. El 1988, els seus articles van començar a aparèixer (sota pseudònims) a la premsa independent i des de 1990 ha estat publicant els seus treballs a la premsa independent i oficial amb el seu propi nom.
El 1988 va fundar l'"Arxiu Independent" (a partir del 1990: "Arxiu Independent - Servei de sociologia independent") i el 1991 es va convertir en un associat del Centre per a la nova sociologia i l'estudi de la política pràctica, "Fénix" (en rus: Центр новой социологии и изучения практической политики "Феникс"). El 2004, va esdevenir codirector de "Fénix" i, al febrer de 2009, el seu director.
A la primera meitat de 1993 Taràssov va ser un dels tres editors d'una revista mensual anomenada La casa dels sindicats rus: Дом Союзов Dom soiúvoz, publicada pel mateix equip de Solidarnost rus: Солидарность ("Solidaritat"), el diari fundat per la Federació de Sindicats de Moscou rus: Московская Федерация профсоюзов Moskóvskaia Federàtsia profsoiúzov (en l'actualitat el periòdic de la Federació de Sindicats independents de Rússia). La revista tenia un tiratge de 30.000 exemplars. En el seu editorial als lectors de la primera edició, A. Taràssov assenyalava que La casa dels sindicats ´té com a missió "actualitzar el pensament socialista" i "crear una teoria que coincideixi amb la realitat actual". Després de només cinc números, la revista va ser tancada per Andrei Issàiev, redactor en cap de "Solidarnost", perquè no es corresponia amb la línia política de la Federació, és a dir, pel seu radicalisme "excessiu". A la segona meitat del 1993, Taràssov ba ser membre de la junta editorial del diari L'acció de la classe treballadora; el 1993-1994 - un membre del consell de redacció d'una revista contracultural anomenada Vugluskr rus: Вуглускр; a mitjans de la dècada de 1990 assessor polític de la unió d'estudiants radicals "La defensa de l'estudiant" rus: Студенческая защита Studentxéskaia zasxita Taràssov ha escrit més de 1100 publicacions en l'àmbit de la sociologia (principalment estudis sobre el jovent, temes d'educació i resolució de conflictes); ciències polítiques (current politics,radicalisme polític a Rússia i a l'estranger, els moviments socials de masses); història (història i teoria del moviment revolucionari i guerra de guerrilles); culturologia (temes de cultura popular, contradiccions entre les cultures i la civilització); ciències econòmiques(recerca comparativa). També és crític literari i de cinema (literatura i cinema moderns, cultura popular i política, història i teoria de la cinematografia dels anys 1960 i 1970). Ha estat el primer a estudiar i descriure la subcultura skinhead neonazi a Rússia. A. Taràssov és l'autor de la primera investigació profunda sobre la influència de les idees i de les organitzacions d'extrema dreta a la subcultura de la violència en els aficionats al futbol a Rússia (novembre 2009 – gener 2010).
El 2002 fou un dels fundadors, compiladors i un editor científic d'una sèrie de llibres titulada Hora "H". El pensament antiburguès en el món modern, rus: Час "Ч". Современная мировая антибуржуазная мысль Txas «txa». Sovreménnaia miróvaia antiburjuàznaia misl, publicat per l'editorial “Guileia”). Va continuar amb dues sèries de llibres addicionals: Lluita de classes (en alemany: Klassenkampf; coeditada amb Borís Kagarlitski - Editorial "Ultra.Kultura") el 2005, i La rosa de la revolució, rus: роЗА РЕВОлюций roZA REVOliutsi el 2006 (publicat per “Kultúrnaia Revoliútsia”). Aquestes sèries inclouen la sèrie moderna literatura sociopolítica esquerrana (principalment estrangera).
Més enllà d'aquestes sèries Taràssov treballa com a editor científic i comentarista de les obres de coneguts representants del pensament de l'esquerra, en particular, de Lev Trotski, Alain Badiou i Cornelius Castoriadis.

## Extremistes polítics

El 4 de novembre de 1995, Taràssov va ser víctima d'un assalt no provocat prop de casa: després de cridar-lo pel seu nom, uns atacants desconeguts el van colpejar tan severament que va perdre el coneixement (encara que ell va tractar de defensar-se). Els atacants van escapar amb el seu passaport (que probablement s'utilitzaria per a la presentació d'informes), però no van tocar una gran quantitat de diners i objectes de valor. La policia va obrir una investigació criminal sobre l'assalt, però mai no s'han trobat els atacants.
El 2008, els neonazis van incloure A. Taràssov a la llista dels seus enemics que han de ser físicament exterminats. La llista fou publicada a web radicals de l'extrema dreta. El 2011, el grup progovernamental "Naixi" va citar Taràssov entre els "168 enemics més vils" d'aquest grup, de Vassili Iakemenko (líder del grup) i del règim de Vladímir Putin.
Als cercles anarquistes russos, Taràssov és conegut com un crític constant de l'anarquisme - principalment de la pràctica anarquiasta (que considera inútil i sense esperança), i de la seva teoria (que considera obsoleta i poc científica). Les crítiques de Taràssov li han causat una oberta animositat entre els anarquistes.
La reacció de Taràssov a les protestes russes de 2011-2012 va ser negativa. Va criticar les protestes de l'esquerra, per considerar que són el moviment de la petita burgesia i una "rebel·lió dels consumidors" aliena a les metes i objectius de les forces d'esquerra a Rússia i irrellevant per a la lluita revolucionària contra el capitalisme.

## Reconeixement i premis

Taràssov és un complet escriptor de prosa i poesia (des de 1992). També és traductor d'anglès i castellà (des de 1997). Les obres de Taràssov s'han publicat, a més de Rússia, als Estats Units, Canadà, Regne Unit, França, Alemanya, Països Baixos, Suïssa, Suècia, Noruega, Itàlia, Espanya, Grècia, Finlàndia, Hongria, República Txeca, Sèrbia, Índia, Japó, Corea del Sud, Tailàndia, Singapur, Argentina, Cuba, Panamà, Sud-àfrica, Marroc, Reunió, Nova Zelanda, Estònia, Letònia, Lituània, Belarús, Ucraïna, el Kazakhstan, Moldàvia, Geòrgia, Azerbaidjan i Transnístria. Ha estat guanyador de premis de diverses revistes literàries: "Drujba naródov" (Fraternitat dels pobles, rus: Дружба Народов (2000), “Iúnost" (joventut, rus: Юность (2001) i Oktiabr (octubre, rus: Октябрь (2011).

## Bibliografia

* Провокация. Версия событий 3-4 октября 1993 г. в Москве. — М.: Центр новой социологии и изучения практической политики «Феникс», 1993 (Provocació : Una versió dels esdeveniments del 3 i 4 d'octubre de 1993 a Moscou, Moscou : Centre « Fènix » per una nova sociologia i l'estudi de la política aplicada, 1993).
* Правда о Югославии. — Пермь: ОПОР, 1993. (в соавторстве) (La veritat sobre Iugoslàvia, Perm : OPOR, 1993. Coautor).
* Провокация. Версия событий 3—4 октября 1993 г. в Москве. —Постскриптум из 1994-го. — М.: Центр новой социологии и изучения практической политики «Феникс», 1994 (Provocació: Una versió dels esdeveniments del 3 i 4 d'octubre del 1993 a Moscou. Post-scriptum de 1994, Moscou : Centre « Fènix » per una nova sociologia i l'estudi de la política aplicada, 1994).
* Политический экстремизм в России. — М.: Информационно-экспертная группа «Панорама», 1996. (в соавторстве) (L'extremisme polític a Rússia, Moscou : Grup d'informació i d'experts « Panorama », 1996. Coautor).
* Политический экстремизм в России. — М.: Институт экспериментальной социологии, 1996 (в соавторстве) (L'extremisme polític a Rússia, Moscou : Institut de sociologia experimental, 1996. Coautor). ISBN 5-87637-043-6.
* Левые в России: от умеренных до экстремистов. — М.: институт экспериментальной социологии, 1997 (в соавторстве) (L'esquerra a Rússia : dels moderats als extremistes, Moscou : Institut de sociologia experimental, 1997. Coautor). ISBN 5-87637-006-1.
* Очень своевременная повесть. Феминистка как стриптизёрша: культурологический анализ. — М.: Издательство Академии Искусства и Науки XXI века «Норма», 1999 (Una història molt oportuna. La feminista com a stripper : una anàlisi culturològica, Moscou : Edicions de l'Acadèmia de les arts i les ciències del segle XXI « Norma », 1999). ISBN 5-85302-194-X.
* Революция не всерьёз. Штудии по теории и истории квазиреволюционных движений. — Екатеринбург: Ультра.Культура, 2005 (La Revolució per riure : Estudis sobre la teoria i la història dels moviments quasirevolucionaris, Iekaterinburg : Ultra.Kultura, 2005). ISBN 5-9681-0067-2
* Страна Икс. — М.: АСТ; Адаптек, 2006 (El país X, Moscou : ACT, Adaptek, 2006). ISBN 5-17-032525-8; edició del 2007 : ISBN 5-17-040213-9.
* Le rouge et le noir. Extrême droite et nationalisme en Russie, París : CNRS Editions, 2007 (coautor). ISBN 978-2-271-06505-6.
* Fromm E. Marksın insan konsepsiyası. — Tarasov A. XX əsr radikalı üçün Erix Fromm irsi. — Bakı: Solfront, 2012. ISBN 978-9952-444-73-5.

## Referències

* ↑ Тарасов, А.Н «Полемика с Александром Шубиным». Из книги: "Революция не всерьёз. Штудии по теории и истории квазиреволюционных движений".Екатеринбург, издательство "Ультра.Культура", 2005. Arxivat de l'original el 2021-05-08. (Taràssov, A. "Polèmica amb Aleksandr Xubin (del llibre: "Revolució no seriosa. Estudi sobre la teoria i la història dels moviments quasirevolucionaris". Iekaterinburg, editorial "Ultra.Kultura ", 2005). ISBN 5-9681-0067-2 [Consulta: 26 gener 2017].
* ↑ Тарасов, А.Н «Сакральная функция революционного субъекта. Встреча в Византийском клубе 20 апреля 2001 года. Интервью Аркадия Малера с Александром Тарасовым». Журнал Скепсис / Jurnal Skepsis, 20-04-2001. (Taràssov, A. N. "Una sagrada funció del subjecte revolucionari. Trobada al club bizantí el 20 abril 2001. Entrevista d'Arkadi Mahler amb Aleksandr Taràssov").
* ↑ (rus) Паульман, В.Ф «Танцы вокруг парового котла». . (Paulman, V.F. "Ballant al voltant de la caldera").
* ↑ Erlich, Reese «Soviet Dissidents. Gone With the Wind of Change». Chicago Tribune, 11-12-2001.
* 1 2 Тарасов, А.Н «Возвращение на Лубянку: 1977–й». Журнал Неприкосновенный запас, 2, 2007. (Taràssov, A. "El retorn a Lubianka – any 1977". "Neprikosnovenni Zapas" (Ració d'emergència) revista, 2007, No.2).
* ↑ (rus) Потапов, В. «Дом Союзов». Журнал "Община",, 49. (Potapov, V. "La casa dels sindicats", Obsxina, núm. 49).
* ↑ (rus) Тарасов, А.Н «Молодежь России: "No future"?». RWCDAX, 2. (Taràssov, A. "Joventut russa: sense futur?”. RWCDAX – núm. 2).
* ↑ Taràssov, A. «Provinces Grow Restive». The Moscow Times, 17-01-1998. Arxivat de l'original el 2021-11-28 [Consulta: 27 gener 2017].
* ↑ Taràssov, A. «Soviet Trade Unions on the Road to a Shameful Fall». Russian Labour Review, 1, 1993. Arxivat de l'original el 2021-05-08 [Consulta: 27 gener 2017].
* ↑ Taràssov, A. «Provocation: A dissident version of the events in Moscow of October 3-4, 1993». .
* ↑ Taràssov, A. «Lessons of Novocherkassk». Russian Labour Review, 2, 1993. Arxivat de l'original el 2021-11-28 [Consulta: 27 gener 2017].
* ↑ Tarasov, A «World Revolution 2: the Return to a Global Revolutionary Strategy Based on the Experience of the 20th Century». The Future Present, 1, 1, 2011.
* ↑ Taràssov, A. «Kill The Yankees – a Mantra of Counterculture». The Moscow Times, 26-04-2000. Arxivat de l'original el 2021-11-28 [Consulta: 27 gener 2017].
* ↑ Taràssov, A. «Ten Years of Shame: Arguments About Blame». Russian Politics and Law, 38, 3, 5-2000.
* ↑ Taràssov, A. «Super-etatism and Socialism: Towards a Statement of the Problem». .
* ↑ Taràssov, A. «Offspring of Reforms – Shaven Heads Are Skinheads. The New Fascist Youth Subculture in Russia». Russian Politics and Law, 39, 1, gener-febrer 2001.
* ↑ Taràssov, A. «Leading Expert Traces Rise of Skinhead Movement». The Current Digest of the Soviet Press, 14-07-2004. Arxivat de l'original el 2021-05-08 [Consulta: 27 gener 2017].
* ↑ Tarasov, A «Russian Skinheads: a Social Portrait (Analysis of Social Motives Behind the Skinhead Movement in Russia)». Kontinent, 32, 8-2002. Arxivat de l'original el 2021-05-08 [Consulta: 27 gener 2017].
* ↑ Taràssov, A. «The Skinheads Are Coming». Russian Press Digest, 18-06-2004. Arxivat de l'original el 2021-05-08 [Consulta: 27 gener 2017].
* ↑ (rus) Тарасов, А.Н «Субкультура футбольных фанатов в России и правый радикализм». Из сборника статей: "Русский национализм между властью и оппоцизией". Москва, Центр "Панорама", 2010. (Taràssov, A.N. "La subcultura dels aficionats al futbol a Rússia i el radicalisme de dreta" (De la col·lecció d'articles "El nacionalisme rus entre el govern i l'oposició". Moscou, “Panorama” Centre, 2010). ISBN 978-5-94420-039-6.
* ↑ El nom de la lletra Ч en rus és "txa". "Час", transliterat txas vol dir "hora". Al dígraf català "tx" li correspon en rus una única lletra, la "Ч". Per tant, per poder dir literalment "hora hac" en rus hem d'escriure "txas txa".
* ↑ En rus, Зарево "zàrevo" significa "brillantor", "resplendor"
* ↑ Antologuia pozdnego Trotskogo / Антология позднего Троцкого. Moscou: Algoritm; Eksmó, 2007. ISBN 978-5-9265-0313-2.
* ↑ Badiou, Alain. Mojno li mislit' politiku? — Kratki traktat po metapolitike / Можно ли мыслить политику? — Краткий трактат по метаполитике. Moscou: Logos, 2005. ISBN 5-8163-0068-7.
* ↑ Castoriadis, Cornelius. Voobrajaiemoie ustanovlenie obsxestva / Воображаемое установление общества. Moscou: Gnozis; Logos, 2003. ISBN 5-8163-0047-4.
* ↑ (rus) Панфилов, О.В «Нарушения прав журналистов и прессы на территории СНГ: ноябрь, 1995 год». Независимая газета, 14 декабря 1995 г. (Panfilov, O.V. "Violacions dels drets dels periodistes i la premsa en el territori de la Comunitat d'Estats Independents (CEI): novembre de 1995". Nezavíssimaia Gazeta, 14 de desembre de 1995).
* ↑ (rus) Баранов, А.Ю «Пострадали… незаметно. Террор против левой прессы». Правда, 9 ноября 1995 г. (Baranov, A. Iu. "Ferit...sense que sigui notícia. Terror contra la premsa d'esquerres". Pravda, 9 de novembre de 1995).
* ↑ (rus) «Избит неизвестными…». Общая газета, № 51, 1995 г. ("Colpejat per desconeguts ...". Obsxaia Gazeta, núm. 51, 1995).
* ↑ (rus) «Мониторинг Фонда защиты гласности: ноябрь 95». Законодательство и практика средств массовой информации. № 12, 1995 г. (Monitoratge de la Fundació per a la Defensa de la Glàsnost: novembre 95". Legislació i pràctica dels mitjans de comunicació. núm. 12, 1995).
* ↑ (rus) «Неизвестные, избившие Александра Тарасова, отобрали у него паспорт». ИМА-пресс. – 6 ноября 1995 г. ("El desconegut, que va colpejar Aleksandr Taràssov, es va endur el seu passaport". IMA-press, 6 de novembre de 1995).
* ↑ (rus) «Избит политолог Экспертной группы Панорама». Молодёжный канал – Горячая линия. – 6 ноября 1995 г. ("Atac a un analista polític del grup d'experts «Panorama»". Canal de la Joventut – Línia directa, 6 de novembre de 1995).
* ↑ (rus) Жертвы большой игры (список сайта vdesyatku.net) — Антикомпромат.Ру Arxivat 2017-12-07 a Wayback Machine. (Victimes del Gran Joc (la llista del lloc web vdesyatku.net) – Anticompromat.ru).
* ↑ (rus) Кузьмин, А.Г «Русский радикальный национализм в современной России: традиции и эволюция». Сыктывкар, Издательство Сыктывкарского государственного университета, 2011, pàg. Pàg. 218. (Kuzmin, A. "Nacionalisme radical rus a la Rússia moderna: tradició i evolució”. Siktivkar, Editorial de la Universitat Estatal de Siktivkar State University, 2011 – Page 218). ISBN 978-5-87237-761-0.
* ↑ (rus)Потупчикгейт. 168 самых врагов режима по версии Росмолодёжи («Potuptxikgate». Els 168 pitjors enemics del règim, segons Rosmolodej).
* ↑ (rus) 168 самых мерзких врагов (els 168 enemics més vils).
* ↑ (rus) Враги Режима (Enemics del Règim).
* ↑ (rus) Список врагов, составленный нашистами (La llista dels enemics, compilada per Naixi).
* ↑ (Ru) Тарасов, А.Н «Леворадикалы». Раздел из книги: Тарасов А. Н., Черкасов Г. Ю., Шавшукова Т. В. "Левые в России: от умеренных до экстремистов". Москва, Институт экспериментальной социологии, 1997. Arxivat de l'original el 2016-06-24. (Tarasov, A. "Radical Left". A section from the book: Tarasov, A., Cherkasov, G., Shavshukova, T. “The Left Wing in Russia: From Moderate to Extremists”. Moscow, The Institute of Experimental Sociology, 1997) [Consulta: 27 gener 2017].
* ↑ (rus) Тарасов, А.Н «Революция не всерьез. Штудии по теории и истории квазиреволюционных движений.». Екатеринбург, издательство "Ультра.Культура", 2005, pàgs. 10–12, 14, 21–23, 40–66, 69–81, 84–88, 95–101, 121–124, 129–137, 151–153, 157–169, 209–214, 217–220, 226–235, 242–248, 409, 410. (Taràssov, A. "Revolució no seriosa. Estudi de la teoria i la història dels moviments quasirevolucionaris". Iekaterinburg, editorial "Ultra.Kultura", 2005). ISBN 5-9681-0067-2.
* ↑ (rus) Тарасов, А.Н «Мать беспорядка». Журнал Неприкосновенный запас, 5, 2009. (Taràssov, A. "La mare del desordre". Revista "Neprikosnoveni Zapas" ("Ració d'emergència"), 2009, num. 5).
* ↑ (rus) Акай, Л. «Анархисты и "леваки": почувствуйте разницу!». Наперекор. – № 8. (Akai, L. "Anarquistes i "esquerrans": Visca la diferència!". Naperekor (revista), núm. 8).
* ↑ (rus) «Книга политолога Врунгеля. Полное морально-политическое единство в одном отдельно взятом вопросе». Орган московских анархистов. – 1998, 22 апреля. ("El llibre de Vrungel, un politòleg. Completa unitat moral i política en un tema en particular". Òrgan dels anarquistes de Moscou, 22 d'abril de 1998).
* ↑ (rus) Тарасов, А.Н «Бунт кастратов». Русский журнал, 22-12-2011. (Taràssov, A. "L'aldarull dels castrats", "Russki Jurnal" ("Revista russa)", 22 de desembre del 2011).
* ↑ (rus) Тарасов, А.Н «...посильнее Фауста Гёте!». 6–30 января 2012. (Taràssov, A. "...més fort que el Faust de Goethe!", 6–30 de gener del 2012).
* ↑ (rus) «Радио Свобода – новости культуры». 1 февраля 2001 г. (Ràdio Sbodova – Notícies culturals. 1 de febrer del 2001).
* ↑ (rus) «Журнал "Октябрь" выбрал лучшие публикации 2011 года». МК, 19 декабря 2011 г. ("La revista Oktiabr ha seleccionat les seves millors publicacions del 2011". Moskovski Komsomolets, 19 de desembre del 2011).
* ↑ (rus) «Журнал "Октябрь" выбрал лучшие публикации 2011 года». Lenta.ru, 19 декабря 2011 г. ("La revista Oktiabr ha seleccionat les seves millors publicacions del 2011". Lenta.ru, 19 de desembre del 2011).
* ↑ (rus) Зайцев, П. «"Октябрь" в декабре». Российская газета, 22 декабря 2011 г. (Zàitsev, P. "Oktiabr" – Edició de desembre". Rossískaia Gazeta, 22 de desembre del 2011).

## Enllaços externs

* « Tarassóvsxina » (en rus : «Тарасовщина»), pàgina web personal: http://screen.ru/Tarasov/
* « Vers una nova ideologia – Vers una nova revolució » (en rus: «К новой идеологии — к новой революции»), pàgina web d'Aleksandr Taràssov, els seus amics i els seus aliats: http://saint-juste.narod.ru/